Rijeka, 8. veljače 2020.g.

**OBJAVA ZA MEDIJE**

**UZ MALO SNIJEGA I PUNO ZABAVE ODRŽAN *MAŠKARANI PLATAK*,**

**UVOD U NEDJELJNU *ZVONČARSKU SIMFONIJU* SUSJEDSTVA ČAVLE EPK**

**U subotu se na Platku održala tradicionalna manifestacija Maškarani Platak, ovoga puta uz europske goste – njemačke i bugarske zvončare, Grobničke dondolaše te mnoštvo domaćih maškaranih grupa, kao uvod u nedjeljni prvi Festival susjedstava Europske prijestolnice kulture - Zvončarsku simfoniju u Čavlima.**

Povorka od **300-tinjak sudionika**, predvođena **maskotom Platko** i **načelnicom Općine Čavle Ivanom Cvitan Polić**, u podne je krenula od Malog doma prema Velikom domu na Platku**,** gdje su za sudionike organizirane animacijske igre. Natjecatelji su snage odmjerili u najbržem jedenju kobasica i ispijanju piva te u trku po Platku, pri čemu je najvažnije bilo sudjelovati i dobro se zabaviti.

Uz domaćine, **Grobničke dondolaše** i njihove europske goste, atraktivne i glasne zvončarske grupe **Vorstandschaft des Klausen i Bärbele Verein iz njemačkog Immenstada te bugarske Survakare,** zabavljala sei **Mesopusna kumpanija Grad Grobnik** te maškarane grupe **Jušto oženjeni – Just Married, Škrljevske maškari, Gornji kraj – Crikvenica, Pom-F-Ri, Pikići, Lako ćemo, Prijatelji/Amici i Gubavci s Raba.** Pridružile su im se i dosadašnje čak četiri grobničke kraljice Riječkog karnevala: **Nina Simčić, Stella Paris, Tea Marinac i Nikol Marelja Bošnjak.**

Zabava se nastavila navečer u Domu kulture Čavle, na besplatnim maškaranim tancima, uz band Groovers.

Podsjetimo, tradicionalna manifestacija Maškarani Platak, ove je godine održana kao pretprogram **Zvončarske simfonije susjedstva Čavle**, prvog **Festivala susjedstava Europske prijestolnice kulture,** koji **u nedjelju u 12 sati** povorkom 500-tinjak zvončarapočinje u centru Čavli.

Povorka će krenuti od **OŠ Čavle**, **Ulicom Čavja do Trga hrvatskih branitelja**, a u  **isto vrijeme**, **na Trgu hrvatskih branitelja** održat će se protokolarni dio **Otvorenja Festivala susjedstava.**

Povorkupredvode **Karlovački bubnjari**, na čelu povorke bit će **Vorstandschaft des Klausen i Bärbele Verein iz Immenstada iz Njemačke**, dok će za začelju biti domaćini, **Grobnički dondolaši.** U povorci sudjeluju i **Bušari iz Mađarske, bugarski Survakari te Griški krabunosi, Didi s Kamešnice, Kukuljanski zvončari, Crnoluški pesniki, Ćićski zgončari, Zametski zvončari, Žejanski zvončari i udruga Črna sraka**, a kaopredstavnici Riječkog karnevala pridružit će im se **Meštar Toni** i ovogodišnja **kraljica Dora Pilepić**.

**Na Trgu hrvatskih branitelja u 16 sati bit će izvedena jedinstvena Zvončarska simfonija** **pod dirigentskom palicom** **Zorana Majstorovića** **svih zvončara i Karlovačkih bubnjara**.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42